สุพจ จริงจิตร: ลูกหลานของเรา
ผมสนใจเสียงทางการเมืองของคนรุ่นใหม่ มาตั้งแต่ปีที่แล้ว ใช่ตั้งแต่กลาง ๆ ไตรมาสที่ 3 ปี 2561 เมื่อมีทีท่าว่าจะมีการเลือกตั้งค่อนข้างแน่ผมให้ความสนใจคนหนุ่มสาวกลุ่มนี้ แทบจะทันทีที่ พรรคอนาคตใหม่ ชูความเป็นคนรุ่นใหม่ เข้าสู่สนามเลือกตั้งความสนใจพุ่งขึ้นสู่ขีดสุด เมื่อเกิดกระแส ฟ้ารักพ่อ ที่แรงขึ้นในท่ามกลางวิกฤติของพรรคไทยรักษาชาติผมตื่นตาตื่นใจกับปฏิกริยาตอบรับของคนรุ่นใหม่ ความเอาการเอางานในการให้การสนับสนุน ต่อพรรคการเมืองนี้ อันปรากฏให้เห็นไปทั่ว ตั้งแต่เด็กหนุ่มเด็กสาวรอบตัว ไปจนถึงคนหนุ่มสาวไกลตาหลังจาก ธนาธร จึงรุ่งเรืองกิจ และ ปิยบุตร แสงกนกกุล ถูกแจ้งความดำเนินคดี คดีแล้วคดีเล่าจนล่าสุด กรรมการการเลือกตั้ง (กกต.) ได้แจ้งข้อกล่าวหา ธนาธร จึงรุ่งเรืองกิจ กรณีถือหุ้นสื่อผมใช้เวลาอยู่กับโลกโซเชียล จับตาดูปฏิกริยาของคนรุ่นใหม่ใกล้ชิดขึ้น พร้อม ๆ กันไปกับแลกเปลี่ยนพูดคุยตัวเป็น ๆ กับคนรุ่นลูก รุ่นหลานมากขึ้นแน่นอน ไม่ใช่คนรุ่นใหม่ทุกคน จะยืนข้าง พรรคอนาคตใหม่ แต่ปฏิเสธไม่ได้ว่า คนรุ่นใหม่จำนวนมากชื่นชม และมอง พรรคอนาคตใหม่ เป็นความหวังของพวกเขา เป็นกำลังใจ เป็นแรงบันดาลใจของพวกเขาผลการเลือกตั้งที่ผ่านมา ทำให้เขามีความมั่นใจในพลังของคนรุ่นเขาว่า สามารถกำหนดทิศทางและอนาคตของสังคมที่เขาอยู่ได้ ด้วยมือของเขาเองปฏิเสธไม่ได้ว่า ปรากฏการณ์ที่เกิดขึ้นกับ พรรคอนาคตใหม่ หลังปิดหีบเลือกตั้ง เป็นต้นมา ได้สั่นคลอนความรัก ความศรัทธา ที่ลูกหลานเราจำนวนไม่น้อย มีต่อคนรุ่นพ่อ รุ่นแม่ ซึ่งผมไม่คิดว่าจะได้เห็นกับตา ได้ยินจากปากของคนรุ่นนี้จะอย่างไรก็ตาม ผมไม่คิดว่า คนหนุ่มสาวรุ่นนี้ จะผลีผลามลงเดินบนถนน เหมือนคนรุ่นพ่อรุ่นแม่ อาจจะมีบ้างที่ออกมาแสดงให้เห็นถึงความไม่พอใจเขาจะเงียบ เขาจะไม่ปฏิเสธ แต่เขาจะไม่แคร์ เขาจะไม่ฟัง เขาจะไม่เชื่อคนรุ่นเราอีกต่อไปเขารอเวลาของเขา ที่จะมาถึงในท่ามกลางความโรยราของคนรุ่นเรา และเราก็รอวันเวลา ที่จะถูกคนรุ่นหลังทอดทิ้ง ไม่ใส่ใจ ไม่สนใจรับฟังความคิดความเห็นอีกต่อไปผมขอลอกข้อความจากเฟซบุ๊คของน้องคนหนึ่ง มาเล่าสู่กันฟัง โปรดอ่านอย่างตั้งใจ.ใครว่าธนาธรขอกำลังใจฟ้า ธนาธรต่างหากที่ให้กำลังใจเรา และให้มาแต่แรกด้วยให้เรามีความเชื่อ ความหวังวันนี้เขาไม่ได้ไปรับธนาธร เขาไปรับความหวังของเขากลับมาย้ำเหมือนเดิมว่า ธนาธรน่ากลัวกว่าทักษิณธนาธรไม่ได้เล่นการเมือง แบบทำให้ประชาชนต้องพึ่งรัฐ (ลุงและทักษิณเล่นเกมนี้)ธนาธรมีลักษณะของผู้นำทางจิตวิญญาณสูงมากอย่างเดียวที่ยังไม่พอคือเวลา แต่อย่างเดียวที่คนรุ่นเราได้เปรียบก็คือเวลาเช่นกันรออย่างอดทน หนักแน่นในหลักการ และอย่าโตแบบที่เราไม่ชอบ แค่นั้นไม่ว่าเราจะอยู่ข้างไหน อย่างไร เราต่างปฏิเสธไม่ได้ว่าเราได้ร่วมกันทำลาย ความรัก ความเชื่อมั่น ความศรัทธา ที่ลูกหลานเคยมีต่อเรา ด้วยตัวเราเอง
ผมสนใจเสียงทางการเมืองของคนรุ่นใหม่ มาตั้งแต่ปีที่แล้ว ใช่ตั้งแต่กลาง ๆ ไตรมาสที่ 3 ปี 2561 เมื่อมีทีท่าว่าจะมีการเลือกตั้งค่อนข้างแน่ผมให้ความสนใจคนหนุ่มสาวกลุ่มนี้ แทบจะทันทีที่ พรรคอนาคตใหม่
สุพจ จริงจิตร,อนาคตใหม่,ธนาธร จึงรุ่งเรืองกิจ,ปิยบุตร แสงกนกกุล